പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ചെന്ന കേസില് കോടതി പിടികിട്ടാപ്പുള്ളിയായി പ്രഖ്യാപിച്ച പ്രതി അറസ്റ്റില് ആദൂര്: www.kasargodvartha.com 28.10.2021 പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ചെന്ന കേസില് ഒളിവിലായിരുന്ന പ്രതി അറസ്റ്റില്. ആദൂര് പൊലീസ് സ്റ്റേഷന് പരിധിയിലെ കെ രവീന്ദ്ര 36 ആണ് അറസ്റ്റിലായത്. കോടതിയില് ഹാജരാവാതെ പ്രതി മുങ്ങി നടക്കുകയായിരുന്നു. ഇതോടെ കോടതി പ്രതിക്കെതിരെ വാറന്റ് പുറപ്പെടുവിച്ച് പിടികിട്ടാപ്പുള്ളിയായി പ്രഖ്യാപിച്ചിരുന്നു.2015 ല് ആദൂര് പൊലീസ് സ്റ്റേഷന് പരിധിയിലെ പട്ടിക ജാതിയില് പെട്ട പെണ്കുട്ടിയെ പീഡിപ്പിച്ചെന്നാണ് കേസ്. പോക്സോ വകുപ്പുകള് ചുമത്തിയാണ് കേസ് റെജിസ്റ്റര് ചെയ്തത്.രഹസ്യ വിവരത്തെ തുടര്ന്ന് ആദൂര് സി ഐ അനില്കുമാറിന്റെ നിര്ദേശത്തില് എസ് ഐ മോഹനന്റെ നേതൃത്വത്തിലുള്ള പൊലീസ് സംഘം വ്യാഴാഴ്ച രാവിലെ കൊളത്തിലപ്പാറയില് വെച്ചാണ് പ്രതിയെ അറസ്റ്റ് ചെയ്തത്.